Diari Oficial de la Generalitat Valenciana


Sumari del DOGV 4988, del 19-04-2005 (2005/4079)

DECRET 78/2005, de 15 d'abril, del Consell de la Generalitat, pel qual s'aprova definitivament el Pla d'acció territorial de caràcter sectorial de corredors d'infraestructures de la Comunitat Valenciana.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2005/04/15/78**

### Versions

 27/01/2016 - Actualitat  Text inicial: 20/04/2005 - 26/01/2016 

### Dades del document

Número de DOGV
:   4988

Data del DOGV
:   19-04-2005

Secció del DOGV
:   I. DISPOSICIONS GENERALS

Número del document
:   2005/4079


Data del document
:   15-04-2005

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * programa d'actuació
    * zona protegida
    * ordenació hidràulica
    * ordenació del territori
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Última revisió 27.01.2016**

**Decret** **78/2005, de 15 d'abril, del Consell de la Generalitat, pel qual s'aprova definitivament el Pla d'acció territorial de caràcter sectorial de corredors d'infraestructures de la Comunitat Valenciana.** ****[1]****

**[(DOGV núm. 4988 de 19.04.2005)](http://www.dogv.gva.es/datos/2005/04/19/pdf/2005_4079.pdf) Ref. 2040/2005**

 

El Consell de la Generalitat, mitjançant el Decret 113/2004, de 2 de juliol, va ordenar la redacció del Pla d'acció territorial de caràcter sectorial de corredors d'infraestructures, a les conselleries d'Infraestructures i Transport i de Territori i Habitatge, conforme al que estableixen els articles 13.3 i 23.7 de la Llei 4/2004, de 30 de juny, de la Generalitat, d'ordenació del territori i protecció del paisatge.

L'objecte d'aquest Pla d'acció territorial és mantenir la base territorial per la qual discorre el traçat del projecte de transferències de recursos hídrics des de la conca de l'Ebre a diverses conques, entre les quals es troben les del Xúquer i Segura a la Comunitat Valenciana, autoritzades per l'article 13 de la Llei 10/2001, de 5 de juliol, del Pla hidrológic nacional.

Aquest projecte de transferències ha sigut considerat estratègic per al desenvolupament equilibrat i sostenible de la Comunitat Valenciana, ja que la solució que s'hi recull és especialment idónia enfront d'altres alternatives, tant des del punt de vista económic com social i, sobretot, ambiental.

El Pla d'acció territorial es redacta en l'exercici legítim per la Generalitat de l'habilitació atorgada pels articles 13.3, 23 i 43 de la Llei d'ordenació del territori i protecció del paisatge, per a dur a terme una ordenació coherent i eficaç de les infraestructures “lineals”, que per les seues especials característiques, han de comprendre un gran nombre de termes municipals. La motivació del pla no resideix tant en l'esmentada Llei del Pla Hidrológic Nacional com en la necessitat preveure la futura implantació d'infraestructures supramunicipals, entre les quals podrien trobar-se les corresponents a les transferències hídriques que en el seu moment puguen arribar a aprovar-se.

El Pla d'acció territorial de caràcter sectorial de corredors d'infraestructures de la Comunitat Valenciana afecta 65 municipis de la Comunitat Valenciana, 20 de la província de Castelló, 37 de València i 8 d'Alacant. El corredor d'infraestructures ocupa una superfície de 155 km2., i prop del 99% d'aquesta correspon a sól no urbanitzable.

El Pla d'acció territorial estableix unes limitacions a l'ús del sól i a l'edificació en l'àmbit del corredor que, amb caràcter general, té 200 metres d'amplària a cada costat de l'eix de la infraestructura. Amb aquestes mesures s'assegura el potencial del territori per a aquest fi, com també la possibilitat de la futura realització de la infraestructura, sense que es produïsca un increment de la dificultat tècnica o del cost económicd'aquest.

Mitjançant una Resolució de data 4 de novembre del 2004, el conseller de Territori i Habitatge va sotmetre a informació pública el Pla d'acció territorial de caràcter sectorial de corredors d'infraestructures. L'anunci de la convocatória d'informació pública es va publicar en el Diari Oficial de la Generalitat Valenciana núm. 4893, de 29 de novembre del 2004, i en dos diaris d'àmplia difusió a la Comunitat Valenciana (Las Provincias i El País), mitjançant anuncis apareguts els dies 1 i 2 de desembre del 2004, respectivament. També es va sol·licitar dictamen sobre l'esmentat Pla als municipis els termes dels quals estan afectats per aquest.

Durant el període d'informació pública s'han presentat 18 escrits d'al·legacions, i s'han rebut els dictàmens de 20 municipis, de les quals s'ha emés el corresponent informe.

El Pla d'acció territorial de corredors d'infraestructures està integrat pels documents següents: memória, plànols d'informació i plans d'ordenació. Al seu torn, la memória es desglossa en document d'informació, document d'objectius i estratègies, i l'avaluació ambiental estratègica.

El 5 d'abril del 2005, la Direcció General de Gestió del Medi Natural va dictar resolució assumint en l'àmbit territorial de la Comunitat Valenciana la declaració d'impacte ambiental emesa el 31 d'octubre del 2003 pel Ministeri de Medi Ambient, sobre el projecte de transferències autoritzades per l'article 13 de la Llei del Pla hidrológic nacional, en considerar que aquesta serveix com a declaració d'impacte ambiental del Pla d'acció territorial de corredors d'infraestructures, sempre que es respecten tant el recorregut com les afeccions ambientals de la infraestructura projectada.

Correspon al Consell de la Generalitat, mitjançant un decret, l'aprovació definitiva del Pla d'acció territorial, d'acord amb el que preveu l'article 46 de la Llei d'ordenació del territori i protecció del paisatge, i l'article 5.b) del Reglament dels órgans urbanístics de la Generalitat.

Per aquesta raó, a proposta dels consellers d'Infraestructures i Transports i de Territori i Habitatge i amb la deliberació prèvia del Consell de la Generalitat, en la reunió del dia 15 d'abril del 2005,

 

DECRETE

 

**Article 1**

S'aprova definitivament el Pla d'acció territorial de caràcter sectorial de corredors d'infraestructures de la Comunitat Valenciana.

 

**Article 2**

Les disposicions contingudes en l'esmentat Pla d'acció territorial s'apliquen en l'àmbit del corredor d'infraestructures. Els plans generals dels municipis afectats pel corredor hauran d'ajustar-se a les determinacions d'aquell.

 

DISPOSICIÓ FINAL

 

El Pla d'acció territorial entrarà en vigor l'endemà de la publicació d'aquest decret en el Diari Oficial de la Generalitat Valenciana, amb transcripció de les seues determinacions normatives, d'acord amb el que disposa l'article 47.1 de la Llei d'ordenació del territori i protecció del paisatge. Aquestes determinacions s'adjunten com a annex del present decret.

 

València, 15 d'abril de 2005

 

El president de la Generalitat,

FRANCISCO CAMPS ORTIZ

 

El conseller de Territori i Habitatge,

RAFAEL BLASCO CASTANY

 

El conseller d'Infraestructures i Transport,

JOSÉ RAMÓN GARCÍA ANTÓN

 

 

ANNEX  
 Normativa del Pla d'acció territorial de caràcter sectorial de corredors d'infraestructures de la Comunitat Valenciana

 

CAPÍTOL I. DISPOSICIONS DE CARÀCTER GENERAL

 

**Article 1. Naturalesa del pla**

El Pla de corredors d'infraestructures de la Comunitat Valenciana té la naturalesa de pla d'acció territorial de caràcter sectorial dels regulats en la Llei 4/2004, de 30 de juny, de la Generalitat, d'ordenació del territori i protecció del paisatge.

 

**Article 2. Objecte del pla**

El Pla d'acció territorial de caràcter sectorial de corredors d'infraestructures de la Comunitat Valenciana té com a objecte la reserva de sól per a l'execució futura del Projecte de transferències de recursos hídrics de la conca de l'Ebre a diverses conques, autoritzades per l'article 13 de la Llei 10/2001, de 5 de juliol, del Pla hidrológic nacional, aprovat per Resolució de 13 de novembre del 2003, del secretari d'Estat d'Aigües i Costes, del Ministeri de Medi Ambient.

Aquesta reserva de sól es realitza per a mantenir el potencial del territori per on discorre el traçat aprovat, i evitar així que l'execució d'aquest puga veure's obstaculitzada per la realització d'actuacions que incrementen la seua dificultat tècnica o la facen més onerosa des del punt de vista económic.

 

**Article 3. Àmbit del pla**

L'àmbit d'aplicació d'aquest pla són els terrenys compresos en una franja de 200 metres a cada costat del traçat denominat “solució base” i “variants”, i 400 metres a l'entorn dels perímetres denominats “elements de regulació i auxiliars”, definits en el Projecte de les transferències autoritzades, abans esmentat.

De la delimitació expressada en la definició anterior es descompten els trams del traçat que coincidisquen amb túnels, on l'àmbit es limita a la boca del túnel més 200 m. a partir d'aquesta, quedant d'aquesta manera la zona intermèdia del túnel fora de l'àmbit del corredor, sense perjudici de la possible utilització temporal durant la fase de construcció de la infraestructura, si aixó fora necessari per a l'execució de l'obra.

Quan el corredor definit anteriorment afecte sól urbà o sól urbanitzable amb programa aprovat definitivament, la reserva de sól podrà reduir-se justificadament per a pal·liar, en la mesura que siga possible, l'afecció.

De nord a sud el corredor afecta sól urbà o sól urbanitzable als municipis següents:

-la Vall d'Alba, sól urbanitzable.

-l'Alcora, sól urbanitzable.

-Fanzara, sól urbanitzable.

-Onda, sól urbanitzable i sól urbà.

-Sagunt, sól urbanitzable.

-Alfara d'Algímia, sól urbanitzable.

-Algímia d'Alfara, sól urbanitzable.

-Torres Torres, sól urbà.

-Marines, sól urbà.

-Llíria, sól urbà.

-Domeño, sól urbanitzable.

-Llíria, sól urbanitzable.

-Pedralba, sól urbanitzable.

-Chiva, sól urbanitzable.

-Godelleta, sól urbà.

-La Romana, sól urbanitzable.

-Orihuela, sól urbà.

-Variant rambla del Moro per Azorín, a Monóver, sól urbà.

-Variant ramal de l'Altiplà per Azorín, a Monóver, sól urbà.

L'àmbit així definit comprén un total de 65 termes municipals (20 a la província de Castelló, 37 a la de València i 8 a la d'Alacant), que s'indiquen a continuació:

-Castelló: Vinarós, Càlig, Cervera del Maestre, Peníscola, Santa Magdalena de Pulpis, Alcalà de Xivert, les Coves de Vinromà, Vilanova d'Alcolea, Benlloch, Cabanes, la Vall d'Alba, Vilafamés, Costur, l'Alcora, Onda, Ribesalbes, Fanzara, Artana, la Vall d'Uixó i Alfondeguilla.

-València: Sagunt, Alfara d'Algimia, Algar de Palancia, Algimia d'Alfara, Torres Torres, Serra, Olocau, Marines, Llíria, Domeño, Pedralba, Vilamarxant, Cheste, Chiva, Godelleta, Turís, Monserrat, Montroy, Real de Montroi, Llombai, Catadau, Tous, Carlet, Benimodo, Guadassuar, Alzira, Sumacàrcer, Navarrés, Bolbaite, Chella, Anna, Enguera, Montesa, Vallada, Moixent, la Font de la Figuera i Fontanars dels Alforins.

-Alacant: Villena, Salinas, Monóver, el Pinós, la Romana, Algueña, Hondón de las Nieves i Orihuela.

 

**Article 4. Documentació del pla**

Integren el Pla d'acció territorial de caràcter sectorial de corredors d'infraestructures de la Comunitat Valenciana els documents següents: memória i plànols (d'informació i d'ordenació). Inclosos en la memória estan el document d'informació, el document d'objectius i estratègies i l'avaluació ambiental estratègica.

La normativa i el programa d'actuacions formen part del document d'objectius i estratègies. Només tenen caràcter vinculant els plànols d'ordenació i la normativa.

 

**Article 5. Vigència, executivitat i publicitat del pla**

La vigència d'aquest Pla d'acció territorial serà indefinida, en tant no es revise. El pla entrarà en vigor l'endemà de la publicació de la resolució aprovatória del Pla, amb transcripció de la seua normativa, en el Diari Oficial de la Generalitat Valenciana. Una vegada aprovat serà públic i qualsevol persona podrà, en tot moment, consultar-lo i informar-se'n.

 

**Article 6. Obligatorietat i interpretació del pla**

1. Els particulars, igual que l'administració, estan obligats al compliment de les disposicions contingudes en aquest Pla d'acció territorial, com també en tots els instruments de planejament territorial i urbanístic que s'aproven en complement o desenvolupament d'aquest.

2. Les possibles contradiccions que hi haja es resoldran tenint en compte el compliment dels objectius perseguits pel Pla d'acció territorial i amb el criteri general de prevalència del text escrit sobre els documents gràfics.

 

**Article 7. Revisió del pla**

1. S'entén per revisió del Pla d'acció territorial l'adopció de nous criteris quant a la utilització del corredor, propiciada per un canvi de les actuacions previstes per a transferències de recursos hídrics per altres infraestructures.

2. S'estableix un termini de 10 anys a partir de l'aprovació del Pla d'acció territorial per a revisar-lo.

 

**Article 8. Modificació del pla**

Les conselleries competents en matèria d'ordenació del territori i d'infraestructures, d'ofici o a instància dels municipis afectats, podran modificar puntualment l'àmbit del corredor. Aquest tràmit el realitzaran seguint el mateix procediment que l'utilitzat per a la formulació, elaboració i aprovació.

 

CAPÍTOL II. REGULACIÓ DELS USOS DEL SÒL I DE L'EDIFICACIÓ EN L'ÀMBIT DEL CORREDOR

 

Secció primera. Afeccions territorials

 

**Article 9. Afeccions a espais naturals protegits**

1. Els espais naturals protegits en l'àmbit del corredor són els següents:

- LIC Curs Alt del Riu Millars (ramal sud tram II).

- Parc Natural i ZEPA Serra d'Espadà (ramal sud tram II), s'hi projecten dos sifons.

- Parc Natural i ZEPA Serra de Calderona (ramal sud tram III), la serra serà travessada en túnel.

- LIC i ZEPA Serra Martés i l'AVE (ramal sud tram III), s'hi ha projectat un pas per a fauna de grans dimensions.

- LIC Cursos baix i mitjà del Riu Xúquer (ramal sud tram III), la major afecció es produirà en la fase de construcció de les piles sobre les quals recolza el sifó.

- LIC els Alforins (ramal sud tram III), es travessa en túnel.

- LIC Sierra de Salinas (ramal sud tram IV), es travessa en túnel.

2. Per a qualsevol ús o activitat que es pretenga implantar en l'àmbit del corredor que afecte espais naturals protegits o paratges naturals municipals declarats s'aplicarà la Llei 11/1994, de 27 de desembre, de la Generalitat, d'espais naturals protegits de la Comunitat Valenciana, i la seua normativa de desenvolupament.

3. Concretament, per a qualsevol ús o activitat que es pretenga implantar en l'àmbit del corredor a la serra d'Espadà s'aplicarà el Decret 218/1997, de 30 de juliol, del Consell de la Generalitat, pel qual es va aprovar el Pla d'ordenació dels recursos naturals de la serra d'Espadà, i el Decret 161/1998, de 29 de setembre, del Consell de la Generalitat, pel qual es va declarar parc natural la serra d'Espadà.

4. Per a qualsevol ús o activitat que es pretenga implantar en l'àmbit del corredor en la serra Calderona s'aplicarà el Decret 77/2001, de 2 d'abril, del Consell de la Generalitat, pel qual es va aprovar el Pla d'ordenació dels recursos naturals de la serra Calderona, i el Decret 10/2002, de 15 de gener, del Consell de la Generalitat, de declaració del Parc Natural de la Serra Calderona.

5. Qualsevol ús o activitat que es pretenga implantar a LIC o ZEPA afectats pel corredor necessitarà un informe de la Conselleria de Territori i Habitatge.

 

**Article 10. Afeccions a camins ramaders i jaciments arqueológics**

Les modificacions de traçat, reposicions i encreuaments de camins ramaders es realitzaran d'acord amb la Llei 3/1995, de 23 de març, de camins ramaders, i seguint les instruccions de l'organisme competent de la Generalitat. En tot cas, es garantirà el manteniment de les seues característiques i la continuïtat del trànsit ramader.

Per a qualsevol ús o activitat que es pretenga implantar que afecte jaciments arqueológics s'haurà de sol·licitar informe de a Conselleria de Cultura, Educació i Esport. A aquest efecte, és d'aplicació el que disposa la Llei 4/1998, d'11 de juny, de la Generalitat, del patrimoni cultural valencià.

 

**Article 11. Afeccions a forests d'utilitat pública**

Per a qualsevol ús o activitat que es pretenga implantar en l'àmbit del corredor que afecte terrenys declarats com a forests d'utilitat pública s'aplicarà la Llei 3/1993, de 9 de desembre, de la Generalitat, forestal de la Comunitat Valenciana, com també el Decret 98/1995, de 16 de maig, del Consell de la Generalitat, pel qual es va aprovar el reglament de la llei esmentada.

 

**Article 12. Afeccions a zones inundables**

Quan el corredor afecte zones inundables delimitades en el Pla d'acció territorial de caràcter sectorial sobre prevenció del risc d'inundació a la Comunitat Valenciana (PATRICOVA), s'aplicarà alló que estableix la seua normativa.

 

**Article 13. Afeccions a infraestructures**

Els terrenys ocupats per les infraestructures o qualsevol altre element que discórrega, se situe o creue el corredor, i les seues zones de servitud, es regiran per la normativa reguladora.

Algunes de les infraestructures que es veuen afectades per l'àmbit d'actuació són les següents:

Castelló:

-Canonada d'impulsió.

Alacant:

-Línia d'Alta Velocitat Madrid - Castella-la Manxa - Comunitat Valenciana - Regió de Múrcia. Accés Alacant/Elx.

-Esteses de línies elèctriques de 400 kV., de 66 kV., i de 20 kV. en diversos punts.

-Gasoducte Banyeres de Mariola - Caudete.

-Conduccions d'ompliment i de reg de la bassa del Toscar.

-Conducció general del marge dret del Vinalopó.

València:

-Línia d'Alta Velocitat Madrid - Castella la Manxa - Comunitat Valenciana - Regió de Múrcia. Tram Madrid - Albacete/València.

-Esteses de línies elèctriques de 66 kV. i de 20 kV. en diversos punts.

-Xarxa de gas natural.

-Canalització de correus i telègrafs.

-Instal·lació de cable de la línia Telefónica de España.

-Carretera A-3.

La Línia de RENFE es veu afectada en diverses províncies.

 

**Article 14. Regulació de les afeccions en matèria d'infraestructures**

1. Regulació de les afeccions en matèria de carreteres: Llei 25/1988, de 29 de juliol, de carreteres; Reial Decret 1812/1994, de 2 de setembre, pel qual es va aprovar el Reglament general de carreteres; i Llei 6/1991, de 27 de març, de la Generalitat, de carreteres de la Comunitat Valenciana.

2. Regulació de les afeccions en matèria de ferrocarrils: Llei 16/1987, de 30 de juliol, d'ordenació dels transports terrestres; i Reial Decret 1.211/1990, de 28 de setembre, aprovatori del Reglament de la Llei d'ordenació dels transports terrestres.

3. Regulació de les afeccions en matèria de transport d'energia elèctrica: Llei 54/1997, de 27 de novembre, del sector elèctric.

4. Regulació de les afeccions en matèria d'aigües: Reial Decret Legislatiu 1/2001, de 20 de juliol, aprovatori del text refós de la llei d'aigües; i Reial Decret 849/1986, d'11 d'abril, aprovatori del Reglament del domini públic hidràulic.

 

**Article 15. Afeccions al planejament urbanístic**

1. Amb caràcter general, i sense perjudici del que estableix l'apartat 5 de l'article 17 d'aquesta normativa, els plans generals classificaran com a sól no urbanitzable de protecció d'infraestructures l'àmbit del corredor que afecta el seu terme municipal, llevat que en el planejament anterior haja sigut sól urbà o sól urbanitzable, supósits en què podrà mantenir-se aquesta classificació.

2. En l'àmbit del corredor es limiten els usos o aprofitaments d'acord amb el que estableix aquesta normativa i en la reguladora de la matèria que li atorga la protecció.

 

Secció segona. Limitacions a l'ús del sól i a l'edificació

 

**Article 16. Limitacions en sól no urbanitzable d'especial protecció**

1. En el sól no urbanitzable d'especial protecció, sense perjudici de les limitacions derivades de la legislació protectora del medi ambient, no es podran realitzar instal·lacions o construccions. Tampoc no es podran autoritzar obres que comporten transformació de l'estat o les característiques essencials de les finques afectades pel corredor.

2. El sól no urbanitzable d'especial protecció afectat pel corredor no podrà ser objecte de reclassificació com a sól urbà o urbanitzable.

 

**Article 17. Limitacions en sól no urbanitzable comú**

1. En sól no urbanitzable comú es permetran les següents actuacions, amb l'autorització prèvia per part de la conselleria competent en matèria d'ordenació del territori i urbanisme:

- Habitatge aïllat i familiar que no contribuïsca a la formació de nucli urbà, sempre que se situen a més de 100 m., mesurats perpendicularment a l'eix del corredor, en el cas que la parcel·la quede íntegrament englobada en el corredor. En cas contrari, l'edificació haurà de situar-se en la part de la parcel·la no afectada pel corredor.

- Magatzem vinculat a activitat agrícola, en els termes assenyalats per als habitatges i superfície inferior a 80 m2.

- Instal·lacions necessàries per a l'explotació agrícola, cinegètica, com ara hivernacles, vivers o semblants, amb les mateixes limitacions que els magatzems agrícoles.

2. Queda expressament prohibida la construcció de granges, com també l'explotació de pedreres o extracció d'àrids o terres.

3. En el sól no urbanitzable comú es prohibeix la implantació d'usos o aprofitaments subjectes a declaracions d'interés comunitari.

4. El sól no urbanitzable comú afectat pel corredor no podrà ser objecte de reclassificació com a sól urbà o sól urbanitzable, excepte en aquells casos en què mitjançant un estudi de compatibilitat es garantisca la integració de la infraestructura en l'ordenació urbanística. Aquests estudis de compatibilitat formaran part del document de planejament que propose la reclassificació i es tramitaran juntament amb aquest.

 

**Article 18. Limitacions en sól urbanitzable sense programa aprovat**

1. El sól urbanitzable que puga quedar afectat pel corredor i no dispose de programa aprovat definitivament haurà d'integrar la reserva de sól en la seua ordenació detallada, amb caràcter previ a la programació.

2. Els usos permesos en la zona de reserva, quan la infraestructura discórrega en superfície, seran espais lliures i zones verdes o equipament (infraestructura-servei urbà). Quan la infraestructura discórrega pel subsól, a més dels usos assenyalats, s'admetrà el viari.

3. Els mencionats terrenys, quan es destinen a espais lliures i zones verdes, hauran de complir les condicions dimensionals exigides per als jardins per la legislació urbanística, i no podran computar com a tals els terrenys estrictament ocupats per la infraestructura própiament dita.

4. Quan la zona de reserva es destine a equipament tindrà la dimensió necessària per a possibilitar la correcta execució, manteniment i explotació de la infraestructura. Les mateixes condicions dimensionals es requeriran quan la infraestructura discórrega pel subsól de la xarxa viària.

5. Quan la zona de reserva no forme part del sól dotacional públic del sector, és a dir, si discorre per sól dotacional privat o sota aquest, haurà de constituir-se la corresponent servitud legal sobre els terrenys que queden afectats per la infraestructura. La servitud comprendrà el dret de pas o accés i l'ocupació temporal de terrenys i béns necessaris per a la construcció, vigilància, conservació i reparació de la infraestructura. En cap cas s'admetrà que el corredor discórrega sota parcel·les edificables privades.

6. En els futurs desenvolupaments urbanístics que afecten l'àmbit del corredor l'obligació del promotor afecta, a més d'alló que s'ha assenyalat en els apartats precedents, l'execució material de la infraestructura, sempre que s'haja aprovat prèviament el corresponent projecte de construcció.

 

**Article 19. Limitacions en sól urbà i urbanitzable amb programa aprovat**

En sól urbà i sól urbanitzable amb programa aprovat definitivament estaran permesos els usos establits en els plans generals dels municipis afectats. Aixó no obstant, la Conselleria d'Infraestructures i Transport podrà imposar, quan escaiga, condicions d'adequació de les futures edificacions a les característiques de la infraestructura establides en el projecte de transferències.

 

**Article 20. Regulació d'usos i edificacions existents**

Dins de l'àmbit del corredor no es podran concedir llicències per a ampliar les edificacions existents, si bé es poden autoritzar obres de conservació, manteniment o reparació.

Article 21. Obres i usos provisionals

Per raons d'interés públic podran autoritzar-se obres i usos provisionals en l'àmbit del corredor, amb l'autorització prèvia de la Conselleria de Territori i Habitatge i en les condicions que s'establisquen.

 

Secció tercera. Adequació d'infraestructures

 

**Article 22. Corredors d'infraestructures**

1. S'establiran corredors per a l'encreuament de l'àmbit d'actuació per part de les distintes infraestructures. La ubicació d'aquests corredors necessitarà l'autorització de la conselleria competent en matèria d'infraestructures.

2. En el cas que la infraestructura no estiga reflectida en el document plànols, d'aquest pla, també s'aplicarà el que indica l'apartat 1.

 

**Article 23. Encreuament amb infraestructures existents**

El Projecte de transferències preveu la reposició de tots els serveis existents afectats durant les obres, incloent camins i carreteres, per a la qual cosa es realitzarà un projecte de restitució territorial de les infraestructures hidràuliques, oleoductes, gasoductes, i qualsevol altra infraestructura existent que creue l'àmbit del corredor.

 

**Article 24. Condicions d'implantació d'infraestructures**

1. En fase de projecte, el traçat de la infraestructura s'adequarà, en la mesura que siga possible, a l'estructura parcel·lària, i s'adaptarà als límits de propietat privada i als camins existents.

2. En fase de construcció, els provisions de materials, camins de servei i tanques es podran realitzar fora de l'àmbit d'actuació, si fóra necessari.

 

**Article 25. Integració ambiental i paisatgística**

Per a la implantació d'infraestructures en l'àmbit d'actuació s'aplicarà el Decret 162/1990, de 15 d'octubre, del Consell de la Generalitat, pel qual es va aprovar el Reglament per a l'execució de la Llei 2/1989, de 3 de març, de la Generalitat, d'impacte ambiental, on s'indiquen els projectes subjectes a avaluació d'impacte ambiental.

 

DISPOSICIONS ADDICIONALS

 

**Primera. Incidència en els plans generals o modificacions de planejament en tramitació**

Els plans generals o les modificacions d'aquests que afecten l'àmbit d'actuació i que es troben en tramitació amb anterioritat a l'aprovació d'aquest Pla d'acció territorial, hauran d'ajustar-s'hi amb caràcter previ a l'aprovació d'aquest, sempre que no hagen sigut objecte d'exposició pública.

 

**Segona. Modificacions del traçat o de la solució tècnica adoptada**

Durant la redacció dels projectes de construcció dels distints trams de la infraestructura es podran plantejar alternatives al traçat o a la solució tècnica inicialment prevista (túnel, fals túnel, aqüeducte, sifó, etc.), sempre que la nova proposta es realitze amb la finalitat de minorar possibles afeccions ambientals i no comporte un increment significatiu en el cost de l’obra, derivat d’un augment substancial de la longitud del traçat o d’un procés constructiu més complex. Si l’alternativa al traçat proposada se n’ix de l’àmbit inicial del corredor, l’aprovació s’haurà d’ajustar al que disposa l’article 8 d’aquesta normativa.

 

---

****[1]****Decret anul·lat parcialment per la **[Resolució d'11 de desembre de 2015, de la Direcció General d'Ordenació del Territori, Urbanisme i Paisatge](http://www.dogv.gva.es/va/disposicio?sig=000560/2016&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D000560/2016)**, per la qual es publica la part dispositiva de la interlocutória dictada per la Secció Cinquena de la Sala Contenciosa Administrativa del Tribunal Suprem de 28 de gener de 2015, anul·lant el Pla d'Acció Territorial de caràcter sectorial de corredors d'infraestructures de la Comunitat Valenciana (Decret 78/2005, de 15 d'abril, del Consell), en alló que concerneix la previsió inclosa en aquest referent al corredor pel que hauria d'executar-se la infraestructura hidràulica prevista per a la transferència dels recursos hídrics procedents de l'Ebre (DOGV núm. 7706 de 27.01.2016 - Ref. Base de dades 000560/2016). L’esmentada previsió no té la cobertura normativa que pertoca perquè amb anterioritat a l’aprovació del PAT es derogaren les disposicions legals que contemplaven la realització de la infraestructura indicada. Així mateix, també es vulnera el principi de jerarquia normativa en la seua projecció sobre l’àmbit del planejament urbanístic i territorial.


Còpia Permalink ELI